Diari Oficial de la Generalitat Valenciana


Sumari del DOGV 3193, del 27-02-1998 (1998/1486)

ORDRE de 19 de febrer de 1998, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1998, determinades subvencions gestionades per la Direcció General d'Indústria, Cooperativisme, Pesca i Relacions Agràries, i se'n modifiquen parcialment les bases reguladores en vigor.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3193

Data del DOGV
:   27-02-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/1486


Data del document
:   19-02-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 19 de febrer de 1998, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1998, determinades subvencions gestionades per la Direcció General d'Indústria, Cooperativisme, Pesca i Relacions Agràries, i se'n modifiquen parcialment les bases reguladores en vigor. [1998/Q1486]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Aquests punts depenen de la llei anual de pressupostos, en aquests moments la Llei 15/1997, de 29 de desembre, de Pressupostos de la Generalitat Valenciana per a l'exercici 1998, (DOGV núm. 3.153, de 31.12.97).
  
Per això, vista la proposta del director general d'Indústria, Cooperativisme, Pesca i Relacions Agràries, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació esmentades en aquest article i gestionades per la Direcció General d'Indústria, Cooperativisme, Pesca i Relacions Agràries es concediran, en l'exercici de 1998, a càrrec de les línies de subvenció i pels imports globals màxims que s'hi indiquen, d'acord amb la Llei 15/1997, de Pressupostos de la Generalitat Valenciana per a l'exercici 1998.
  
La data límit per a la presentació de sol·licituds d'ajuda figura en la base reguladora corresponent.
  
Programa 714.10, d'Ordenament i Millora de la Producció Pesquera.
  
Línia 401/000/98.
  
Ordre d'1 de març de 1995, per la qual s'estableix un sistema d'ajudes per a accions formatives en el sector maritimopesquer (DOGV núm. 2.471, de 16.03.95).
  
Import global màxim: 92.862.710 de pessetes.
  
Aquesta línia d'ajudes es troba cofinançada per fons finalistes procedents de la Comunitat Europea a través del Fons Social Europeu, i la seua distribució és la següent:
  
- Fons Social Europeu: 20.430.181 de pessetes.
  
- Generalitat Valenciana: 9.000.000 de pessetes.
  
Línia 404/000/98.
  
Ordre de 28 de febrer de 1997, de mesures socioeconòmiques en el sector pesquer (DOGV núm. 2.951, de 13.03.97).
  
Import global màxim: 88.789.762 de pessetes.
  
Aquesta línia d'ajudes es troba cofinançada amb fons finalistes procedents de la Comunitat Europea a través de l'Instrument de Finançament d'Orientació de la Pesca i del Ministeri d'Agricultura, Pesca i Alimentació, i la seua distribució és la següent:
  
- Instrument de Finançament d'Orientació de la Pesca: 33.937.566 de pessetes.
  
- Ministeri d'Agricultura, Pesca i Alimentació: 98.553.052 de pessetes.
  
Línia 701/000/98.
  
Ordre de 21 de juny de 1995, per la qual s'estableixen normes d'ordenament i ajudes amb finalitat estructural en el sector de la pesca i l'aqüicultura (DOGV núm. 2.543, de 04.07.95).
  
Import global màxim: 2.548.761.865 pessetes.
  
Aquesta línia d'ajudes es troba cofinançada amb fons finalistes procedents de la Comunitat Europea a través de l'Instrument de Finançament d'Orientació de la Pesca i del Ministeri d'Agricultura, Pesca i Alimentació, i la seua distribució és la següent:
  
- Instrument de Finançament d'Orientació de la Pesca: 5.715.067.508 pessetes.
  
- Ministeri d'Agricultura, Pesca i Alimentació: 287.012.679 pessetes.
  
- Generalitat Valenciana: 349.196.773 pessetes.
  
Article 2
  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores. En el supòsit de subvencions plurianuals, es justificarà en cada any o exercici pressupostari per l'import de l'anualitat corresponent.
  
DISPOSICIONS ADDICIONALS
  
Primera
  
Es fa una nova redacció del primer paràgraf de l'article 6 de l'Ordre de 28 de febrer de 1997, de mesures socioeconòmiques en el sector pesquer (DOGV núm. 295, de 13.03.97), que queda redactat de la manera següent:
  
"1. Les autoritzacions de pagament de la prima global individual s'efectuaran simultàniament a la concessió de l'ajuda, pel fet d'haver-se acreditat ja el dret a la percepció de la prima."
  
Segona
  
S'afegeix una disposició addicional a l'Ordre de 28 de febrer de 1997, de la Conselleria d'Agricultura, Pesca i Alimentació (DOGV núm. 2.951, de 13.03.97), de mesures socioeconòmiques en el sector pesquer, que queda redactada de la manera següent:
  
"Disposició addicional segona
  
Els beneficiaris de subvencions a càrrec dels pressupostos de la Generalitat Valenciana acreditaran, davant la Conselleria d'Agricultura, Pesca i Alimentació, que es troben al corrent de les obligacions tributàries i de la Seguretat Social, d'acord amb el que es disposa en l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.96). Així mateix, els seran d'aplicació les exoneracions que s'hi estableixen."
  
Tercera
  
Es dóna una nova redacció a l'article segon de l'Ordre de 21 de juny de 1995, per la qual s'estableixen normes d'ordenació i ajudes amb finalitat estructural en el sector de la pesca i l'aqüicultura (DOGV núm. 2.543, de 04.07.95), que queda redactat de la manera següent:
  
"Article 2
  
Podran ser beneficiaris de les subvencions:
  
Les empreses, siguen persona física, jurídica o comunitat de béns.
  
Les confraries de pescadors i federacions d'aquestes.
  
Les entitats i corporacions públiques.
  
Que realitzen alguna de les accions definides en l'article 1, la finalitat de les quals siga l'àmbit territorial de la Comunitat Valenciana."
  
Quarta
  
S'afegeix una nova disposició addicional a l'Ordre de 21 de juny de 1995, de la Conselleria d'Agricultura, Pesca i Alimentació, per la qual s'estableixen normes d'ordenació i ajudes amb finalitat estructural en el sector de la pesca i l'aqüicultura (DOGV núm. 2.543, de 04.07.95), que queda redactat de la manera següent:
  
"Disposició addicional sisena
  
Els beneficiaris de subvencions a càrrec dels pressupostos de la Generalitat Valenciana acreditaran, davant la Conselleria d'Agricultura, Pesca i Alimentació, que es troben al corrent de les obligacions tributàries i de la Seguretat Social, d'acord amb el que es disposa en l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.96). Així mateix, els seran d'aplicació les exoneracions que s'hi estableixen."
  
Cinquena
  
S'afegeix una nova disposició addicional a l'Ordre d'1 de març de 1995, que estableix un sistema d'ajudes per a accions formatives en el sector maritimopesquer (DOGV núm. 2.471, de 16.03.95), que queda redactada de la manera següent:
  
"Disposició addicional tercera
  
Els beneficiaris de subvencions a càrrec dels pressupostos de la Generalitat Valenciana acreditaran, davant la Conselleria d'Agricultura, Pesca i Alimentació, que es troben al corrent de les obligacions tributàries i de la Seguretat Social, d'acord amb el que es disposa en l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.96). Així mateix, els seran d'aplicació les exoneracions que s'hi estableixen."
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 19 de febrer de 1998
  
La consellera d'Agricultura, Pesca i Alimentació,